Լրտես, դուրս կորիր

«Լրտես, դուրս կորիր» (, բառացի՝ «Թիթեղագործ, դերձակ, զինվոր, լրտես», մանկական ասացվածք), Թոմաս Ալֆրեդսոնի ֆիլմը նկարահանված Ջոն Լե Կարրեի համանուն վեպի հիման վրա։ Ֆիլմը հիմնված է ԲիԲիՍի֊ի կողմից նկարահանված մինիսերիալի վրա։

Ֆիլմի գործողությունները տեղի են ունեում 1970- ական թվականներին՝ Սառը պատերազմի տարիներին։ Գերի Օլդմենը խաղում է լրտես Ջորջ Սմայլիի դերում, ով փորձում է բացահայտել սովետական լրտեսին, ով աշխատում է ՄԻ 6֊ի ղեկավար կազմում։

Ֆիլմի պրեմիերան տեղի է ունեցել Մեծ Բրիտանիայում 2011 թվականի սեպտեմբերի 16֊ին։ Ֆիլմը նվիրված է սցենարիստ Բրիջիթ Օ’Քոննորի հիշատակին։

Սյուժե 
1973 թվականին ՄԻ 6֊ի («Կրկես») ղեկավարը, ով պայմանականորեն կոչվում է «Տեր», ուղարկում է գործակալ Ջիմ Պրիդոյին Հունգարիայի ժողովրդական հանրապետություն, որպեսզի հանդիպի հունգարացի գեներալի հետ։ Վերջինս ցանկանում է կարևոր տեղեկություն հաղորդել բրիտանական հատուկ ծառայություններին։ Հանդիպումը խափանում են սովետական հետախուզության լրտեսները, իսկ Պրիդոն վիրավորվում է մեջքից։ Պատահարը հանգեցնում է միջազգային սկանդալի, որի արդյունքում «Տերը» և նրա աջ ձեռքը՝ Ջորջ Սմայլին ստիպված են լինում պաշտոնաթող լինել, իսկ դեպքից մի քանի օր անց մահանում է «Տերը»։

«Կրկեսի» նոր տնօրենը դառնում է Պերսի Ալլելայնը, Բիլ Հեյդոնը նշանակվում է ղեկավարի տեղակալ, իսկ Ռոյ Բլենդը և Թոբի Էթերհազը դառնում են նրա մտերիմ գործընկերները։ Դեռևս «Տիրոջ» ղեկավարման օրոք Ալլելայնը հայտնել էր, որ սովետական հետախուզությունը ունի հետախույզ, ով աշխատում է  ՄԻ 6֊ի վերին հարթակներում։ «Տերը» և Սմայլին սա համարեցին կասկածելի։ Ալլելայնը փոխանցում էր անհրաժեշտ տեղեկատվությունը ամերիկյան հատուկ ծառայություններին՝ փոխարենը ստանալով իրեն անհրաժեշտ ինֆորմացիան։

Փոխնախարար, հետախուզության ղեկավար Օլիվեր Լեյքոնը դիմում է պաշտոնաթող Սմայլիին՝ խնդրելով բացահայտել «խլուրդին», ով երկար ժամանակ աշխատում է ՄԻ 6-ում։ Սմայլին խորհրդակցում է ՄԻ 6-ի պաշտոնաթող աշխատակիցների հետ։ Նրանցից մեկը Քոննի Սաքսը, հեռացվել էր Ալլելայնի կողմից Սմայլիի հեռանալուց հետո՝ սովետական դիվանագետ Պոլյակովի հետ գաղտնի սիրային կապերի համար։ Մյուսը, Ջերրի Ուեսթերբին, աշխատել է հերթապահ սպա՝ Պրիդոյի վրա հարձակման օրը։ Նա պատմում է, որ արարողակարգի համաձայն զանգահարել է Սմայլիի այդ գիշեր, որպեսզի տեղեկացնի պատահարի մասին, սակայն նրա կինը ասել է, որ ամուսինը տանը չէ։ Դրանից հետո ՄԻ 6 է եկել Հեյդոնը, ով իմացել էր պատահարի մասին իբր թե ակումբում, սակայն Սմայլին վստահ էր, որ նա իմացել է իր կնոջից, քանի որ նրանց միջև եղել է սեքսուալ կապ, երբ Սմայլին գտնվել է արտասահմանում։

Դերերում 

 Գերի Օլդմեն — Ջորջ Սմայլի, ծածկանունը աղքատ
 Բենեդիկտ Քամբերբեչ — Պիտեր Գիլլեմ, Սմայլիի մոտ օգնականը
 Քոլին Ֆարել — Բիլ Հեյդոն, ծածկանունը դերձակ
 Մարկ Ստրոնգ — Ջիմ Պրիդո
 Թոմ Հարդի — Ռիկի Տար
 Թոբի Ջոնս — Պերսի Ալելայն, ծածկանունը՝ թիթեղագործ
 Դեյվիդ Դենսիք — Թոբի Էստերհազ, ծածկանունը՝ թշվառ
 Ջոն Հըրթ — Տեր,  ՄԻ 6֊ի ղեկավար
 Քիարան Հայնդս — Ռոյ Բլենդ, ծածկանունը՝ Զինվոր
 Սվետլանա Խոդչենկովա — Իրինա
 Կոնստանտին Խաբենսկի — Ալեքսեյ Ալեքսանդրովիչ Պոլյակով, սովետական կցորդ

Ծանոթագրություններ 

Բրիտանական ֆիլմեր
2011 ֆիլմեր
Անգլերեն ֆիլմեր
Ռուսերեն ֆիլմեր
Հունգարերեն ֆիլմեր
Ֆրանսերեն ֆիլմեր
Գրական ստեղծագործությունների էկրանավորումներ
Ֆիլմեր, որոնց գործողությունները տեղի են ունենում Լոնդոնում
Լոնդոնում նկարահանված ֆիլմեր
Ֆրանսիայում նկարահանված ֆիլմեր
Ֆիլմեր Փարիզի մասին
Ֆիլմեր, որոնց գործողությունները տեղի են ունենում Ստամբուլում
Թուրքիայում նկարահանված ֆիլմեր
Ստամբուլում նկարահանված ֆիլմեր
Ֆրանսիական ֆիլմեր
BAFTA մրցանակի դափնեկիր ֆիլմեր
Բրիտանական վեպերի էկրանավորումներ
StudioCanal ֆիլմեր
Բրիտանական թրիլեր ֆիլմեր
Ֆրանսիական թրիլեր ֆիլմեր
Գերմանական թրիլեր ֆիլմեր
Բրիտանական դրամա ֆիլմեր
Ֆրանսիական դրամա ֆիլմեր
Մեծ Բրիտանիայում նկարահանված ֆիլմեր
Գերմանական դրամա ֆիլմեր